ऑल झारखंड स्टुडंट्स युनियन

ऑल झारखंड स्टुडंट्स युनियन किंवा आजसू हा भारताच्या झारखंड राज्याचा एक राजकीय पक्ष आहे. ह्याची स्थापना २२ जून १९८६ रोजी करण्यात आली, जी ऑल आसाम स्टुडंट्स युनियनच्या अनुकरणाने तयार करण्यात आली. पक्षाच्या संस्थापकांचा झारखंडच्या पूर्वीच्या राजकीय पक्षांबद्दल भ्रमनिरास झाला होता आणि त्यांना आणखी लढाऊ आंदोलने हवी होती.

पक्षाने १९८९ मध्ये लोकसभा निवडणुकीवर बहिष्कार घालण्यासाठी सामान्य संप आणि मोहीम आयोजित केली. पण १९९० पर्यंत, पक्षाने अधिक व्यावहारिक मार्ग स्वीकारला आणि बिहार विधानसभा निवडणुकीसाठी झारखंड मुक्ती मोर्चा चिन्हावर उमेदवार उभे केले. आज पक्ष स्वतःच्या नावाने निवडणूक लढवतो.

२००४ च्या लोकसभा निवडणुकीत पक्षाने भारतीय जनता पक्षासोबत युती केली होती. २००५ च्या झारखंड विधानसभा निवडणुकीपूर्वी भाजपच्या नेतृत्वाखालील राष्ट्रीय लोकशाही आघाडी सोबत तोडून लोक जनशक्ती पक्षासोबत युती केली होती.

 निवडणूक कामगिरी 

 लोकसभा निवडणूक 
 लोकसभा निवडणूक जागा लढले जागा जिंकले राज्य १४ वी लोकसभा २००४ ५ ० झारखंड १५ वी लोकसभा २००९ ६ ० १६ वी लोकसभा २०१४ ९ ० १७ वी लोकसभा २०१९ १ १ १८ वी लोकसभा २०२४ १ १

 विधानसभा निवडणुका 
 विधानसभा निवडणूक जागा लढले जागा जिंकले दुसरी झारखंड विधानसभा २००५ ४० २ तिसरी झारखंड विधानसभा २००९ ५४ ५ चौथी झारखंड विधानसभा २०१४ ८ ५ पाचवी झारखंड विधानसभा २०१९ ५३ २

 संदर्भ 

वर्ग:भारतातील राजकीय पक्ष
वर्ग:झारखंडमधील राजकारण
वर्ग:इ.स. १९८६ मधील निर्मिती
वर्ग:बिहारमधील राजकारण